สังคมข่าวหุ้น
*ดัชนีหุ้นไทยปิดตลาด 1,612.17 จุด ลดลง 1.54 จุด มูลค่าซื้อขาย 36,544 ล้านบาท เจอแรงกดดันจากแรงขายหุ้นกลุ่มพลังงาน-ธนาคาร-อสังหาริมทรัพย์ เหตุกังวลไตรมาส 3/2562 ยังไม่ฟื้น.!! แนวโน้มทิศทางวันนี้ตลาดหุ้นไทยมีโอกาสแกว่งตัวในกรอบแคบ ประเมินแนวรับ 1,605 จุด แนวต้าน 1,620 จุด
8 ต.ค. 2562

เล็กเซียวหงส์
*ดัชนีหุ้นไทยปิดตลาด 1,612.17 จุด ลดลง 1.54 จุด มูลค่าซื้อขาย 36,544 ล้านบาท เจอแรงกดดันจากแรงขายหุ้นกลุ่มพลังงาน-ธนาคาร-อสังหาริมทรัพย์ เหตุกังวลไตรมาส 3/2562 ยังไม่ฟื้น.!! แนวโน้มทิศทางวันนี้ตลาดหุ้นไทยมีโอกาสแกว่งตัวในกรอบแคบ ประเมินแนวรับ 1,605 จุด แนวต้าน 1,620 จุด
*SCC ฝ่าแรงโน้มถ่วงไม่ไหว..! ราคารูดลงต่อเนื่อง หลังงบไตรมาส 3/2562 ท่าทางแย่ลงอีก ประเมินกันว่ากำไรสุทธิจะลดลงถึง 20% จากช่วงเดียวกันปีก่อน หลังกำไรจากปิโตรเคมีลดฮวบเกือบ 60% ยิ่งไปกว่านั้นไตรมาส 4/2562 ยังไม่เห็นสัญญาณการฟื้นตัวอีก เอาเป็นว่าราคาหุ้น SCC มีโอกาสจะวนเวียนต่ำกว่า 400 บาท ไปอีกนานแน่.!!
*NOK น่าเห็นใจ “ความวัวไม่ทันหาย ความควายก็เข้ามาแทรก” ราคาตกฮวบ 5% หลัง FAA ออกมาเตือนว่าเครื่องบินตระกูลโบอิ้ง 737 มีความเสี่ยง “ปีกร้าว” ที่บังเอิญสายการบินนกแอร์ มีไว้ในครอบครองและให้บริการอยู่ด้วย แม้ว่าผู้บริหารจะออกมาการันตีความปลอดภัยก็ตาม..งานนี้ในแง่แพนิกขายหุ้น NOK อาจเกิดแค่ชั่วคราว..เพราะกลุ่มจุฬางกูร คงไม่ปล่อยให้รูดไปกว่านี้ แต่ความมั่นใจจากผู้โดยสารนี่สิ..น่ากังวลจริง ๆ
*CKP ไทม์ไลน์ “โรงไฟฟ้าไซยะบุรี” ที่สปป.ลาวเริ่มมีความคืบหน้า เมื่อกฟผ.มีหนังสือรับรองความพร้อมกับการซื้อขายไฟฟ้าเชิงพาณิชย์ (COD) กำลังผลิตรวม 1,220 เมกะวัตต์ หลังเดินเครื่องทดสอบระบบการจ่ายไฟฟ้าเข้าสู่ระบบของกฟผ.เป็นไปอย่างราบรื่น มีความเสถียรและมั่นคง เอาเป็นว่าตอนนี้เหลือแค่เคาะวัน COD เท่านั้นเอง
*KKP วันนี้น่าจับตาแรงปั๊มลมราคาหุ้น เพื่อไม่ตกชั้น SET50 หลังไอพีโอพี่เบิ้ม AWC จะเข้ามาเสียบแทน ล่าสุด KKP มาร์เก็ตแคปอยู่อันดับที่ 50 พอดิบพอดี แต่ห่างจาก BPP เพียงแค่ 1,008 ล้านบาทเท่านั้นเอง งานนี้ด้วยชื่อชั้น KKP ที่มีบล.ภัทร เบอร์หนึ่งงานวาณิชอยู่ในเครือด้วย ปล่อยให้หลุด SET50 มันเสียหน้าอย่างแร๊ง..!! เชื่อว่า 2 วันนี้จำเป็นต้อง “อัดแก๊ส..เติมลม” กันเต็มที่ อย่างที่บอก ขืนปล่อยให้ KKP หลุด SET50 มันเสียชื่อเสียเครดิตไม่น้อยเลยทีเดียว
*ก่อนปิดท้าย “นักลงทุนมือใหม่” อายุ 18-30 ปี ไม่ควรพลาด กับ “โครงการเส้นทางนักลงทุนคุณภาพ รุ่นที่ 1” โดยบล.เอเชีย เวลท์ ใครใคร่เรียนรู้เรื่องการลงทุนไม่ควรพลาด ติดต่อได้ที่โทร.02-680-5032 ถึง 7 งานนี้ “สุเชษฐ์ สุขแท้” รับประกันคุณภาพคับแก้วแน่นอน..ที่สำคัญฟรี..!! คร้าบพี่น้อง
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น